Rangsang Tuban (Hanacaraka)/Kaca 11


Alihaksara

/kaca 011/

sengara ; 
sang pangéran wirahkusuma ; boten karsa damel karisakaning ingkang para abdi ; milawam perang ;  kajawi karoban lawan ; lingsem memengsahan kaliyan ingkang rayi piyambak ; arebat rabi ; 
malajeng ; nutut kemawon ;  pasrah ḍateng pepesṭening sariranipun ;  ḍatenging senapati ; dumrojog tanpa laraban ;  sang pangéran lajĕng kaaweran cinḍe ; tanpa suwala ;  sarta lajĕng kaḍerekaken kondur ḍateng nagari ; kalebetaken ing warangkan ; 
kyai umbul sagotrahipun ; kaboyong kadalemaken ;  namung ; sang juwita ingkang lajĕng kalebetaken ing kaḍaton ;  punika ; ingkang dados parenging karsanipun sang prabu ; 
ananging taksih kanḍeg rikuh ing galih ; bilip ingkang raka dereng kasedanan ;  sumuking duka saya sanget ; kyai patih kadangu punapa sampun ḍateng panusulé  ing tindakipun ; 
kaaturaken ; yen kyai patih boten nusul malah lajĕng mantuk kemawon ;  punika sangsaya amewahi dukanipun sang prabu ; rumaos dipun waoni karsanipun ḍateng kyai patili ; 
kumukusing netya ; andik ; pasuryanipun abrit ngatirah ;  mawingawinga ; wengis ;  kados ; bel medal dahana ;  sang prabu ḍawuh nimbali kyai patih ; enggal enggal sarenga salampahipun ; 
kyai patih ingkang bijaksana ; saunduripun saking mudal an

jv Basa Jawa (Javanese)
Rangsang Tuban